আন্দ্রেই মাকিন
আন্দ্রে মাকিন্‌ (রুশ: Андрей Серге́евич Макин; জন্ম: ১০ সেপ্টেম্বর ১৯৫৭) একজন প্রখ্যাত রুশ-ফরাসি ঔপন্যাসিক। তিনি রাশিয়ায় জন্মগ্রহণ করেন এবং সেখানেই বড় হন। তার এক পূর্বপুরুষ ফরাসি হওয়ায় তিনি ফরাসি ভাষাও আয়ত্ত করেন। ত্রিশ বছর বয়সে তিনি ফ্রান্সে চলে আসেন এবং ফরাসিতে উপন্যাস লেখা শুরু করেন। শুরুতে প্রকাশক পেতে তার যথেষ্ট অসুবিধা হয়। তিনি গ্যাব্রিয়েল ওসমন্ডে ছদ্মনামেও প্রকাশ করেন। তার তৃতীয় উপন্যাস 'ল্য তেস্তামোঁ ফ্রঁসে' বিপুলভাবে সমাদৃত হয়, এবং ফ্রান্সের সবচেয়ে বড় দুটি সাহিত্য পুরস্কার জিতে নেন। তিনি ৩ মার্চ ২০১৬-এ অ্যাকাডেমি ফ্রাঙ্কাইসের আসন ৫-এ নির্বাচিত হন, আসিয়া জেবার-এর স্থলাভিষিক্ত হন।